पंतप्रधान कार्यालय अंदमान आणि निकोबार बेटांना जोडणाऱ्या आधुनिक समुद्रांतर्गत ऑप्टिकल फायबर केबल यंत्रणेच्या लोकार्पण प्रसंगी पंतप्रधानांचे संबोधन नवी दिल्ली 10 ऑगस्ट 2020 भारतीय स्वातंत्र्याची तपोभूमि संकल्पभूमि असलेल्या अंदमान व निकोबार भूमीला व तेथील सर्व नागरिकांना माझा नमस्कार  अंदमान आणि निकोबारच्या डझनभर बेटांवर वास्तव्यास असलेल्या लाखो साथीदारांसाठी आजचा दिवस जसा महत्त्वाचा आहे तसाच तो संपूर्ण देशासाठी देखील महत्त्वपूर्ण आहे